BK Opawa – udany start we Lidze Majstrōw [skrōt szpilu]
Basketbalŏrze BK Ôpawa mieli łōńskego roku drugi plac w czeskej lidze basketbala i skuli tego we tyn sezōnie mogli wystartować we Europejskej Lidze Majstrōw. Wczorej we Ôpawie zagrali piyrszy szpil ze Nanterre 92 ze Francyji. Szpil ułożōł sie po myśli basketbalŏrzy ze Ślōnska, kerzi wygrali dwie piyrsze kwarty 28-16 i 17-16. We trzeciej straty zaczli ôdrŏbiać basketbalŏrze ze Francyji i wygrali jōm 12-21. Ôstatniŏ należōłŏ zajś do Ôpawy. Wygrali jōm 17-14, a cołki szpil 74-67. Na spodku mogecie ôbejrzeć skrōty ze szpilu.
Basketbalŏrze ze Ôpawy grajōm we grupie B Europejskej Ligi Majstrōw. Inszke manszafty, z kerymi przidzie jeszcze grać basketbalŏrzōm ze Ślōsnka, to Hapoel Holon (Izrael), Iberostar Teneryfa (Szpanielsko), Reyer Wenecyjŏ (Italijŏ), PAOK Salōniki (Grecyjŏ), Telekom Bōnn (Niymce) i Friburg Olympic Basket (Szwajcariŏ).
Nostympny szpil we Ôpawie bandzie 23 października. Ślōnski manszaft zagrŏ ze Reyer Wenecyjŏ.
szl_Latn szl_Latn szl_Latn szl_Latn